Лашкер, кошбеги
Лашкер кошбеги – Кокон хандыгынын ордосундагы таасирдүү колбашчы жана акимдердин бири.

Кыскача өмүр таржымакалы

Лашкер кошбеги теги б-ча ирандык кулдан чыккан. 19-к-дын 20-жылдарынан тартып Ташкен шаарынын акими болгон. 

Л. к. түндүк кыргыздарына Кокон хандыгынын үстөмдүгүн орнотуу үчүн жасалган жортуулдарга жетекчилик кылган. 

1825-ж. ал Мадалы хандын буйругу б-ча төрт миң аскерин алып, Чүйдөгү солто ж-а сарыбагыш урууларын басып кирет. Сарыбагыштардын бир бөлүгү Ысык-Көлгө оогон. Ушул жылы Аламүдүн суусунун сол өйүзүнө Пишпек чебин курдурган. 

1831-ж. Л. к. кайрадан Ташкенден Чымкент, Олуя-Ата (Жамбыл), Чүй боору аркылуу Ысык-Көлгө чейин жортуул жасап, Ысык-Көлдөгү баш ийбеген бугу уруусунун аскерлерин Иле өрөөнүнө чейин сүрүп барган; Кытайдын Цинь дөөлөтүнүн чек арасына кооптулук түзгөн. 

Л. к-нин ж-а ферганалык миң башы Хаккулунун кандуу жортуулдаарынын натыйжасында 1831-жылга карата Кыргызстандын алыскы аймактары да Кокон хандыгына каратылып бүткөн.

Адабият тизмеси

 Бейше Урстанбеков, Тынчтыкбек Чороев. Кыргыз тарыхы: Кыскача энциклопедиялык сөздүк. Фрунзе, Кыргыз Совет Энциклопедиясынын Башкы редакциясы. 1990. ISBN 5-89750-028-2. Жалпы көлөмү – 288 бет.

Интернеттеги шилтемелер

 http://bizdin.kg/elib/kitepter/pdf/history_short.pdf 

Кыргызстан
Кыргыз тарыхы
Кыргыз таануу
Борбордук Азия
Инсандар
Фергана өрөөнү
19-кылым
Кокон хандыгы